rejauldu/bengali-wikipedia huggingface dataset:
পান-ছেন-নাম-ম্খা'-দ্পাল-ব্জাং () (১৪৬৪-১৫২৯) তিব্বতী বৌদ্ধধর্মের জো-নাং ধর্মসম্প্রদায়ের এক বিখ্যাত পণ্ডিত ছিলেন।  সংক্ষিপ্ত জীবনী পান-ছেন-নাম-ম্খা'-দ্পাল-ব্জাং ১৪৬৪ খ্রিষ্টাব্দে মধ্য তিব্বতের ব্জাং-য়ুল () নামক স্থানে জন্মগ্রহণ করেন। তিনি নাম-ম্খা'-ছোস-স্ক্যোং () নামক জো-নাং বৌদ্ধবহারের অষ্টাদশ প্রধানের নিকট কালচক্র সম্বন্ধে অধ্যয়ন করেন। এছাড়া তিনি শাংস-পা-কুন-দ্গা'-দ্পাল-ল্দান () ও শেস-রাব-'ওদ-জের () নামক দুই ভিক্ষুর নিকট কালচক্র সম্বন্ধে অধ্যয়ন করেন। নাম-ম্খা'-লেগ্স-পা-র্গ্যাল-ম্ত্শান-দ্পাল-ব্জাং-পো () নামক ব্যাং () অঞ্চলের শাসনকর্তা ও তার পরিবার তার শিষ্যত্ব গ্রহণ করেন। পান-ছেন-নাম-ম্খা'-দ্পাল-ব্জাং তিব্বতের বিভিন্ন বৌদ্ধবিহারে কালচক্র ও বিমলপ্রভা টিকাভাষ্য, হেবজ্র, চক্রসম্বর, বজ্রভৈরব, গুহ্যসমাজতন্ত্র, নিগুমার ছয় যোগ, ছেদ সাধনা ও ব্লো-স্ব্যোং সম্বন্ধে শিক্ষাদান করেন। তার প্রধান শিষ্য ছিলেন রত্নভদ্র।  তথ্যসূত্র  বিষয়শ্রেণী:১৪৬৪-এ জন্ম বিষয়শ্রেণী:১৫২৯-এ মৃত্যু বিষয়শ্রেণী:জোনাং
right|250px|thumb|রাজউক ভবন রাজউক ভবন রাজধানী উন্নয়ন কর্তৃপক্ষ রাজউক এর প্রধান কার্যালয় যা বাংলাদেশ সরকার এর রাজধানীর উন্নয়ন বিষয়ক সংস্থা। এই ভবনটি রাজউক এভিনিউ, দিলকুশা, ঢাকা ১০০০ এ অবস্থিত। এটি ঢাকা শহরের একটি অন্যতম উল্লেখযোগ্য ভবন।  ইতিহাস ঢাকা ইমপ্রুভমেন্ট ট্রাস্ট (ডিআইটি) এর প্রধান কার্যালয়রূপে ১৯৫৬ সালে ভবনটি প্রথম প্রতিষ্ঠিত হয়। সেই সময় এটি ডিআইটি ভবন নামে পরিচিত ছিল। পশ্চিম পাকিস্তান এর স্থপতি আবদুল হুসেইন এম. থারিয়ানি এর নকশা করেছিলেন। তৎকালীন পাকিস্তানের মুখ্যমন্ত্রী হোসেন শহীদ সোহ্‌রাওয়ার্দী ১৯৫৬ সালের ১০ ডিসেম্বর এর ভিত্তিপ্রস্তর স্থাপন করেন। ঢাকা ইমপ্রুভমেন্ট ট্রাস্টকে রাজধানী উন্নয়ন কর্তৃপক্ষ দ্বারা প্রতিস্থাপনের পর ১৯৮৭ সালের ৩০ এপ্রিল এর নাম পরিবর্তন করে ‘রাজউক ভবন’ রাখা হয়।  স্থাপত্যশৈলী রাজউক ভবন ঢাকার একটি উল্লেখযোগ্য স্থাপত্য নিদর্শন। এটি পূর্ব পাকিস্তান এর মুখ্য ভবনসমূহের অন্যতম। এটি খুবই জটিল গঠনের ভবন। ভবনের মাঝ বরাবর অনেকগুলো কালো স্তম্ভ রয়েছে; ভবনের স্থাপত্যকলায় এসব স্তম্ভের প্রয়োজনীয়তা নিয়ে বিভ্রান্তির উদ্রেক হয়। স্থপতি থারিয়ানি নকশা প্রণয়নের সময় জলবায়ু বিবেচনায় আনেন নি। পশ্চিমমুখী এ ভবনের দুটি অংশ বিদ্যমান- একটি রাজউকের মূল ভবন ও আরেকটি সম্প্রসারিত অংশ। ভবনদ্বয় একটি ছোট সেতু দ্বারা সংযুক্ত। এর মূল ভবনে ছয় তলা ও বর্ধিত অংশে আট তলা রয়েছে। ভবনের সম্মুখভাগের ঊর্ধ্বাংশে একটি বড় ঘড়ি রয়েছে যা ভবনের একটি গুরুত্বপূর্ণ বিশেষত্ব।  সংস্কারসাধন রাজউক ভবন পাকিস্তান আমলের স্থাপত্যকলার নিদর্শন। প্রথমদিকে ভবনটি বেশ সাধারণ ছিল। রাজউকের গুরুত্ব ও স্থাপত্যকলার বিষয়টি চিন্তা করে রাজউক ভবনটি সংস্কারের সিদ্ধান্ত নেয়। ২০০০ সালের পর সংস্কারের প্রধান উদ্যোগ গৃহীত হয় এবং ভবনটিকে একটি অন্যমাত্রার সৌন্দর্যদান করে।   তথ্যসূত্র    Asiatic Society, Architecture, Page no: 498  Rahman, Mahbubur, City of an Architect, Page no:104,   Official Web Site of RAJUK, https://web.archive.org/web/20170429215814/http://www.rajukdhaka.gov.bd/  বিষয়শ্রেণী:বাংলাদেশের ভবন ও স্থাপনা বিষয়শ্রেণী:রাজউক বিষয়শ্রেণী:ঢাকার ভবন ও স্থাপনা
২৮ জুলীয় বর্ষপঞ্জীর একটি অধিবর্ষ যেটি বৃহস্পতিবার দিয়ে শুরু। সেই সময়ে এই বছর সিলানাস ও নেরভা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৮১ বছর; রোম প্রতিষ্ঠার বছর)। এই বছরকে ২৮ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী   স্থান হিসেবে   জার্মানি    বিদ্রোহী ফ্রিশিয়ানদের দমন করার জন্য জার্মানি থেকে ‍বিরাট এক রোমান সৈন্যবাহিনীকে জাহাজযোগে রাইন নদীর পাশে ফ্লেভাম দুর্গে দ্বীপান্তর করা হয় । [১]  ফ্রিশিয়ানরা রাইন নদীতে রোমান সাম্রাজ্যের সাথে একটি চুক্তির মাধ্যমে সমঝোতা করেন এবং রোমানদের বিজয় এড়িয়ে যান।  কোরিয়া   বাইকজের রাজা দারু, কোরিয়ার উপদ্বীপে বাইকজের সিংহাসনে আরোহণ করেন ।[২]  যিহূদিয়া thumb|লূকের সমাচার  লূকের সমাচার(লূক ৩:১-২) অনুযায়ী এই বছরের প্রথম দিকে, এমন সম্ভাবনা বেশি যে খ্রিষ্টাব্দ ২৯ এ, দি ব্যাপষ্টিষ্ট জন এবং যিশুখ্রীষ্ট তাদের যাজকসম্প্রদায় তৈরী করতে শুরু করেন ।কলিন হামফ্রেস, দি মিষ্ট্রি অব দি লাস্ট সাপার, কেমব্রিজ ইউনির্ভাসিটি প্রেস ২০১১, আইএসবিএন ৯৭৮-০-৫২১-৭৩২০০-০ পাতা ৬৫  পুজলসের রাজা অ্যালবাটের জম্ম । (ডি, ৮২ খ্রিষ্টাব্দ)   জন্ম    জুন ১৫ - হানের সম্রাট মিং (ডি, ৮২ খ্রিষ্টাব্দ)   মৃত্যু    বাইকজের রাজা ওনজো   তথ্যসূত্র    তাচিতুস, আন্নালেস ৪.৭৩  লিষ্ট অব ‍রুলারস অব কোরিয়া । www.metmuseum.org . পুনরুদ্ধার এপ্রিল ২০, ২০১৯ ।  বিষয়শ্রেণী:২৮  als:20er#28
কিয়াউকফিউ বিশেষ অর্থনৈতিক অঞ্চল (; ) দক্ষিণ-পূর্ব এশিয়ার রাষ্ট্র মিয়ানমারের পশ্চিমভাবে অবস্থিত ১৬০০ হেক্টর আয়তনের একটি বিশেষ অর্থনৈতিক অঞ্চল, যেটিকে দেশটির রাখাইন রাজ্যের রামরি দ্বীপের কিয়াউকফিউ শহরে গড়ে তোলা হচ্ছে। ২০১৩ সালের সেপ্টেম্বর মাসে অঞ্চলটির কথা প্রথম ঘোষণা করা হয়। নির্মাণ প্রকল্পটি প্রথমে চীন ও মিয়ানমার সরকারের যৌথ উদ্যোগ হিসেবে যাত্রা শুরু করলেও বর্তমানে এটিকে বেসরকারী নির্মাতাদের কাছে প্রদান করা হয়েছে। কিয়াউকফিউ বিশেষ অর্থনৈতিক অঞ্চলটি বঙ্গোপসাগরের শোয়ে গ্যাসক্ষেত্রের সাথে সংযুক্ত থাকবে। খনিজ তেল ও গ্যাস টার্মিনালটি চীনের জাতীয় পেট্রোলিয়াম কর্পোরেশনের অর্থায়নে নির্মাণ করা হয়। সংস্থাটি প্রাকৃতিক গ্যাস ও খনিজ তেলের জন্য দুইটি নলপথ (পাইপলাইন) নির্মাণ করে।  মিয়ানমারের সংবাদপত্রে প্রকাশিত প্রতিবেদন অনুযায়ী ২০১৪ সালের ২৬শে মে মিয়ানমারের রাজধানী নেপিডো-তে এ বিষয়ে একটি কনসোর্টিয়াম চুক্তি স্বাক্ষর করে।  আরও দেখুন  কালাদান বহুমুখী নিত্যযাত্রা পরিবহন প্রকল্প   মিয়ানমারের অর্থনীতি   বিশেষ অর্থনৈতিক অঞ্চল   বহিঃসংযোগ দাপ্তরিক ওয়েবসাইট  তথ্যসূত্র  বিষয়শ্রেণী:মিয়ানমারের বিশেষ অর্থনৈতিক অঞ্চল বিষয়শ্রেণী:মিয়ানমারের অর্থনীতি বিষয়শ্রেণী:রাখাইন রাজ্য
ঔরঙ্গাবাদ ভারতের পশ্চিমবঙ্গ রাজ্যের মুর্শিদাবাদ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ঔরঙ্গাবাদ শহরের জনসংখ্যা হল ৩২,১৩৪ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৪৪%। পুরুষদের মধ্যে সাক্ষরতার হার ৫২% এবং নারীদের মধ্যে এই হার ৩৬%। সারা ভারতের সাক্ষরতার হার ৫৯.৫%, তার চাইতে আওরঙ্গাবাদ এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:মুর্শিদাবাদ জেলার শহর ও নগর
এডওয়ার্ড ডি'আর্সি ম্যাকক্রিয়া (৭ ফেব্রুয়ারি ১৮৯৬ - ২২ ডিসেম্বর ১৯৪০) ছিলেন একজন আইরিশ টেনিস খেলোয়াড়।  তিনি ১৯২৪ সালের গ্রীষ্মকালীন অলিম্পিকে মিশ্র দ্বৈত, পুরুষদের একক এবং পুরুষদের দ্বৈত প্রতিযোগিতায় অংশগ্রহণ করেছিলেন।  তিনি ১৯১৯ থেকে ১৯২৮ সাল পর্যন্ত সক্রিয় ছিলেন এবং ১০টি ক্যারিয়ার একক ফাইনালে প্রতিদ্বন্দ্বিতা করেছিলেন এবং ৮টি শিরোপা জিতেছিলেন।  দ্বিতীয় বিশ্বযুদ্ধের সময় তিনি মারা যান।  তথ্যসূত্র  বিষয়শ্রেণী:১৮৯৬-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:ডাবলিন শহরের টেনিস খেলোয়াড় বিষয়শ্রেণী:আয়ারল্যান্ডের অলিম্পিক টেনিস খেলোয়াড় বিষয়শ্রেণী:দ্বিতীয় বিশ্বযুদ্ধে নিহত ব্রিটিশ বেসামরিক নাগরিক বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী বিষয়শ্রেণী:রয়্যাল কলেজ অফ সার্জনস ইন আয়ারল্যান্ডের ফেলো বিষয়শ্রেণী:ম্যানচেস্টার বিশ্ববিদ্যালয়ের শিক্ষাবিদ বিষয়শ্রেণী:১৯২৪ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০শ শতাব্দীর আইরিশ শল্য চিকিৎসক বিষয়শ্রেণী:আইরিশ পুরুষ টেনিস খেলোয়াড় বিষয়শ্রেণী:দ্য ব্লিটজ期间 জার্মান বিমান হামলায় নিহত বিষয়শ্রেণী:দ্বিতীয় বিশ্বযুদ্ধে নিহত আইরিশ বেসামরিক নাগরিক বিষয়শ্রেণী:২০শ শতাব্দীর আইরিশ চিকিৎসক বিষয়শ্রেণী:আইরিশ ফ্রি স্টেটের ক্রীড়াবিদ বিষয়শ্রেণী:ব্রিটিশ পুরুষ টেনিস খেলোয়াড়
থাম্ব|উহুদের যুদ্ধে নিহত হানালার দেহ ধৌত করছেন ফেরেশতারা (৬২৫), মুস্তাফা দারির রচিত "দ্য লাইফ অফ দ্য প্রফেট" (সিয়ার-ই নেবি) থেকে। হানজালা ইবনে আবি আমির (আরবী: ﺣﻨﻈﻠـة ﺍﺑﻦ ﺍﺑﻲ ﻋﺎﻣﺮ) ছিলেন মুহাম্মদ সা. এর একজন সাহাবা।Hazrat Hanzala (رضي الله عنه) হানজালার উপাধি গাসীলুল মালায়িকা ও তাকী।  তিনি আনসারদের মধ্যকার বনু আউজ গোত্রের লোক ছিলেন। তার বাবা আবু আমির একজন খ্রিস্টান ছিলেন।The Book of the Jihad of 'Ali ibn Tahir al-Sulami (d. 1106)The History of al-Tabari Vol. 7: The Foundation of the Community জীবনী হানজালা মদীনার আউস গোত্রের আমর ইবন আউফ শাখার সন্তান। তার পিতার নাম আবু ’আমির ’আমর, মতান্তরে ’আবদু ’আমর, তার মাতার নাম জানা যায় না।  হানজালা ইসলাম গ্রহণের পরে তার পিতার ইসলাম বিরোধীতার কারণে সে মুহাম্মদ স. এর কাছে আবেদন জানা যে নবী অনুমতি দিলে সে তার পিতাকে হত্যা করবে। কিন্তু মুহাম্মদ স. তার আবেদনে সম্মতি জানান নাই।  হানজালার বদর যুদ্ধে যোগ না দেওয়ার কারণ জানা যায় না। তবে উহুদ যুদ্ধে যোগ দিয়েছিলেন যা ছিল তার ইসলামী জীবনের প্রথম ও শেষ যুদ্ধ।  মৃত্যু  হানজালা ২৪ বছর বয়সে উহুদের ময়দানে পৌত্তলিকদের বিরুদ্ধে যুদ্ধে শহীদ হন।Rights of the Prophet  হানজালা তার বিবাহের রাত্রে নববধু,  আবদুল্লাহ ইবনে উবাই এর বোন, জামিলাকে রেখে জিহাদে যোগ দিতে বেরিয়ে পড়েন। তিনি গোসলের সময় পাননি। মুহাম্মদ স. বলেন, ফেরেশতাগণ স্বর্গ ও পৃথিবীর মাঝে রূপালী পাত্রে রক্ষিত পরিষ্কার বৃষ্টির পানিতে তাকে গোছল করিয়েছেন। হানজালা তাই গাসিলিল আল মালাইকা (আরবী: غسيل الملائكة) বা যাকে "ফেরেশতাগণ গোছল করায়" উপাধি দেয়া হয়।  বদর যুদ্ধে আবূ সুফইয়ানের পুত্র হানজালা মুসলিম বাহিনীর হাতে নিহত হয়। উহুদে এই হানজালাকে হত্যার পর সে মন্তব্য করে,‘হানজালার পরিবর্তে হানজালা।’  হানজালার পুত্র আব্দুল্লাহ ইবনে হানজালা প্রথম উমাইয়া খলিফা ১ম ইয়াজিদের বিরুদ্ধে মদিনার সৈন্য বাহিনীর নেতৃত্ব দেন।The Life of Muhammad: Al-Waqidi's Kitab Al-Maghazi  তথ্যসূত্র   বিষয়শ্রেণী:৭ম শতাব্দীর আরব ব্যক্তি বিষয়শ্রেণী:উহুদ যুদ্ধে অংশগ্রহণকারী সাহাবা বিষয়শ্রেণী:পুরুষ সাহাবা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১২:০৭, ১২ মে ২০২৪ (ইউটিসি) মির্জা আহমেদ ইস্পাহানি উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০১:৩২, ৩ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সয়না রঘুনাথপুর বাংলাদেশের পিরোজপুর জেলার অন্তর্গত কাউখালী উপজেলার একটি ইউনিয়ন।   আয়তন  সয়না রঘুনাথপুর ইউনিয়নের আয়তন ৩,৩৫১ একর।   প্রশাসনিক কাঠামো  সয়না রঘুনাথপুর ইউনিয়ন কাউখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ। এ ইউনিয়নের গ্রামগুলো হল:  হোগলা  বেতকা  জব্দকাঠি  গোয়ালতা  শিরষা  বান্নাকান্দা  ধাবড়ী  রঘুনাথপুর  সয়না  মেঘপাল   জনসংখ্যার উপাত্ত  ২০১১ সালের আদমশুমারি অনুযায়ী সয়না রঘুনাথপুর ইউনিয়নের মোট জনসংখ্যা ১০,৯৪১ জন। এর মধ্যে পুরুষ ৫,৪০৫ জন এবং মহিলা ৫,৫৩৬ জন। মোট পরিবার ২,৫২২টি।   শিক্ষা  ২০১১ সালের আদমশুমারি অনুযায়ী সয়না রঘুনাথপুর ইউনিয়নের সাক্ষরতার হার ৬৪.৩%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ১২টি সরকারি প্রাথমিক বিদ্যালয় রয়েছে।   যোগাযোগ ব্যবস্থা  কাউখালী সদরের সোনাকুর খেয়া পার হয়ে রিক্সা, ভ্যান, মটর সাইকেল যোগে অথবা পায়ে হেঁটে ধাবড়ী বাজার। ধাবড়ী বাজারের পাশেই ১নং সয়না রঘুনাথপুর ইউনিয়ন পরিষদ।   দর্শনীয় স্থান   সয়নার চর  জব্দকাঠী   জনপ্রতিনিধি   বর্তমান চেয়ারম্যান:  এলিজা ঝুমুর এর   পূর্বতন চেয়ারম্যানবৃন্দ  ক্রম নংচেয়ারম্যানের নামসময়কাল০১আসাদুজ্জামান মন্টু ১৯৮৩ - ১৯৯৩০২আবদুর রউফ ফকির   ১৯৯৩ - ২০০৩০৩জিয়া উদ্দিন কান্চন ২০০৩- ২০১০০৪আবু সাইদ মনু মিয়া২০১১- ২০১৯০৫এলিজা ঝুমুর  ২০১৯-বর্তমান   আরও দেখুন   কাউখালী উপজেলা, পিরোজপুর  কাউখালী থানা, পিরোজপুর  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:কাউখালী (পিরোজপুর) উপজেলার ইউনিয়ন
এমআরএস ইন্ডাস্ট্রিজ লিমিটেড বাংলাদেশের কুষ্টিয়া জেলার একটি শিল্প প্রতিষ্ঠান। প্রতিষ্ঠাটি সেরা করদাতা-২০১৪ পুরস্কার প্রাপ্ত একটি প্রতিষ্ঠান। প্রতিষ্ঠানটি শিল্প এলাকায় পরিবেশ সংরক্ষণ এবং দূষণ রোধের জন্য সেরা পরিবেশ পুরস্কার-২০১৩ প্রাপ্ত।   অবস্থান    কারখানার অবস্থান  এম‌আর‌এস ইন্ডাস্ট্রিজ লিমিটেড-এর কারখানা কুষ্টিয়া জেলার কুমারগাড়া শিল্প এলাকায় অবস্থিত। কুষ্টিয়া-ঝিনাইদহ মহাসড়কের পাশেই কারাখানটির অবস্থান। কুষ্টিয়া শহর থেকে দুরত্ব প্রায় ০৪ কিলোমিটার, ঢাকা থেকে দুরত্ব প্রায় ২৪৫ কিলোমিটার এবং যশোর বিমানবন্দর থেকে দুরত্ব প্রায় ৯৩ কিলোমিটার।   সদর দফতর    ঠিকানা: কুমারগাড়া শিল্প এলাকা  দেশ: বাংলাদেশ  জেলা: কুষ্টিয়া জেলা  শহর: কুষ্টিয়া   ঢাকা অফিস    ঠিকানা: ৫৬, কাজী নজরুল ইসলাম এভিনিউ (১ম তলা), কাওরান বাজার  দেশ: বাংলাদেশ  জেলা: ঢাকা জেলা  শহর: ঢাকা   উৎপাদিত পণ্যসমূহ  প্রতিষ্ঠাটি বিভিন্ন ধরনের পণ্য উৎপাদন করে থাকে। এগুলো হলো:   পার্টিকেল বোর্ড  এমডিএফ বোর্ড  প্লাইউড  পিভিসি শীট  পিভিসি সিলিং  কপার তারের রড  কপার স্ট্রিপস  কপার বাসবার  অ্যালুমিনিয়াম তারের রড   বহিঃসংযোগ       তথ্যসূত্র   বিষয়শ্রেণী:কুষ্টিয়া সদর উপজেলা বিষয়শ্রেণী:বিআরবি গ্রুপ বিষয়শ্রেণী:কুষ্টিয়া জেলার শিল্পপ্রতিষ্ঠান বিষয়শ্রেণী:১৯৯২-এ বাংলাদেশে প্রতিষ্ঠিত বিষয়শ্রেণী:কুষ্টিয়ার অর্থনীতি
২৮নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ২৮নং ওয়ার্ডের আয়তন ০.৫৮ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ২৮নং ওয়ার্ডের জনসংখ্যা ৮,৯৪৭ জন। এর মধ্যে পুরুষ ৪,৬৮৭ জন এবং মহিলা ৪,২৬০ জন। মোট পরিবার ১,৯৬৯টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ২৮নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ২৮নং ওয়ার্ডের সাক্ষরতার হার ৭০.২%।   আরও দেখুন   বিমানবন্দর থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
thumb|280px|টোগোর ভাষা ফরাসি ভাষা টোগোর সরকারি ভাষা। এছাড়া দেশটিতে আরও প্রায় ৪৪টি স্থানীয় ভাষা প্রচলিত।Ethnologue, "Languages of Togo" (accessed Oct. 31, 2010) এদের মধ্যে এওয়ে ভাষা টোগোর প্রায় এক-পঞ্চমাংশ লোকের মাতৃভাষা। ভাষাটির দেশের সর্বত্র, বিশেষত দক্ষিণাঞ্চলে, সার্বজনীন দ্বিতীয় ভাষা হিসেবেও ব্যাপকভাবে প্রচলিত। অন্যান্য উল্লেখযোগ্য ভাষার মধ্যে আছে কাব্রে ভাষা ও গুর্মা ভাষা। আন্তর্জাতিক কাজকর্মে ফরাসি ভাষা ব্যবহার করা হয়।   তথ্যসূত্র    বহিঃসংযোগ   টোগোর ভাষার উপর এথনোলগ-এর রিপোর্ট  বিষয়শ্রেণী:টোগো বিষয়শ্রেণী:আফ্রিকার ভাষা
শ্রদ্ধা আর্য (জন্ম: ১৭ই আগস্ট ১৯৮৭) হলেন একজন ভারতীয় অভিনেত্রী, যিনি ম্যায় লক্ষ্মী তেরে অঙ্গন কি, তুমহারি পাখি এবং ড্রিম গার্লের মতো টেলিভিশন ধারাবাহিকে অভিনয় করেছেন। এছাড়াও তিনি পাঠশালা এবং নিঃশব্দের মতো চলচ্চিত্রে অভিনয় করার পাশাপাশি টিভিএস স্কুটি, পেয়ার্স এবং জনসন অ্যান্ড জনসনের মতো বিজ্ঞাপনের প্রধান মুখ ছিলেন। ২০১৭ সাল হতে, জি টিভিতে প্রচারিত জনপ্রিয় টেলিভিশন ধারাবাহিক কুণ্ডলী ভাগ্যতে ড. প্রীত অরোরার চরিত্রে অভিনয় করেছেন।   প্রারম্ভিক জীবন  আর্য ১৯৮৭ সালের ১৭ই আগস্ট তারিখে ভারতের নতুন দিল্লিতে জন্মগ্রহণ করেছেন। তিনি মুম্বই বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেছেন। ২০০৫ সালে, তিনি গ্ল্যামার দুনিয়ায় নিজের কর্মজীবন গড়ার জন্য মুম্বই চলে যান।   ব্যক্তিগত জীবন  ২০১৫ সালে, আর্য জয়ন্ত নামে এক অনাবাসী ভারতীয়র সাথে তাঁর বাগদান হয়; কিন্তু তাঁদের ব্যবহারে সামঞ্জস্য সংক্রান্ত সমস্যার কারণে তাঁদের বাগদান ভেঙে গিয়েছিল। ২০১৯ সালে নৃত্য বিষয়ক রিয়ালিটি অনুষ্ঠান নাচ বলিয়েতে অংশ নেওয়ার সিদ্ধান্ত নেওয়ার পর, আলম মক্করের সাথে তিনি তাঁর সম্পর্কের বিষয়টি প্রকাশ করেছিলেন।   পেশা  জি টিভির প্রতিভা অন্বেষণমূলক অনুষ্ঠান, ইন্ডিয়া'স বেস্ট সিনেস্টারস কি খোঁজএর মাধ্যমে আর্য তাঁর কর্মজীবন শুরু করেছিলেন; যেখানে তিনি প্রথম রানার-আপ হয়েছিলেন।  ২০০৬ সালে অভিনেতা-পরিচালক এস জে সূর্যের বিপরীতে তামিল চলচ্চিত্র কালভানিন কাধালিতে অভিনয়ের মাধ্যমে তিনি অভিনয় জগতে পদার্পণ করেন। অতঃপর, রাম গোপাল বর্মা পরিচালিত নিঃশব্দে ছবিতে অভিনয় করার মাধ্যমে বলিউডে তাঁর অভিষেক হয়। তিনি শাহিদ কাপুর অভিনীত চলচ্চিত্র পাঠশালাতে অভিনয় করেছেন। তিনি একই সাথে তেলুগু চলচ্চিত্র জগতেও কাজ করেছেন; যেখানে তিনি বৈভব রেড্ডির বিপরীতে গোদাভা চলচ্চিত্রে অভিনয় করেছেন। তাঁর অভিনীত তেলুগু চলচ্চিত্রের মধ্যে অন্যতম হচ্ছে কোঠী মুকা এবং রোমিও। তিনি তামিল চলচ্চিত্র কালভানিন কাধালিতে অভিনয় করেছিলেন। তিনি কন্নড় এবং মালয়ালম এই দুই ভাষার চলচ্চিত্রেই অভিনয় করেছেন।   সাফল্য এবং জনপ্রিয়তা  ২০১১ সালে, আর্য ম্যায় লক্ষ্মী তেরে অঙ্গন কি-তে অভিনয়ের মাধ্যমে ভারতীয় টেলিভিশন ধারাবাহিকে আত্মপ্রকাশ করেছিলেন। অতঃপর ২০১৩ সালে, তিনি লাইফ ওকেতে সম্প্রচারিত জনপ্রিয় টেলিভিশন ধারাবাহিক তুমহারি পাখিতে অভিনয় করেছেন; উক্ত ধারাবাহিকে তিনি পাখি শেখাওয়াত চরিত্রে অভিনয় করেছিলেন। তিনি ড্রিম গার্ল - এক লড়কি দিওয়ানি সি-তে আয়েশা চরিত্রে অভিনয় করে দর্শকের প্রশংসা কুড়িয়েছিলেন।  ড্রিম গার্ল - এক লড়কি দিওয়ানি সি এবং তুমহারি পাখি ধারাবাহিকে তিনি তাঁর অভিনয়ের জন্য বেশ কয়েকটি পুরস্কার লাভ করেছেন; যার মধ্যে "সেরা নেতিবাচক অভিনেত্রী" বিভাগে ভারতীয় টেলি পুরস্কার, "সেরা জুটি" বিভাগে জি গোল্ড পুরস্কার, লাইফ ওকে "মাসের সেরা অভিনেত্রী" এবং ২০১৬ উইমেন অ্যাচিভার্স পুরস্কার অন্যতম।   আরও দেখুন   ভারতীয় চলচ্চিত্র অভিনেত্রীদের তালিকা   তথ্যসূত্র    বহিঃসংযোগ       বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:নয়াদিল্লির অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৮৭-এ জন্ম বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী
দ্য ট্রুথ অফ সানাক্সতাজিয়া ( স্প্যানিশ : La verdad de Xanaxtasia ) হলো ২০২২ সালে মুক্তিপ্রাপ্ত একটি পেরুভীয় শ্লেষাত্মক চলচ্চিত্র যা দিয়েগো মুনঞজ এবং ইতালো কাররেরা কর্তৃক রচিত এবং পরিচালিত হয়েছে। শ্লেষাত্মক সুরে, এটি ড্র্যাগ কুইন সানাক্সতাজিয়ার জীবন, সাফল্য এবং কেলেঙ্কারির ঘটনা বর্ণনা করে। এর অভিনেতাদের মধ্যে রয়েছেন জেলি রেতেগুই, কার্লোস কার্লিন, রেঞ্জো শুলার, গিসেলা পোন্সে দে লিওন, ফিওরেলা রদ্রিগেজ, মনিকা তোরেস, জাইমে চোকা মান্দ্রোস, আনাই পাদিলা, জাগালাদাস, মায়কোল শো, হাভিয়েরা আরনিঞাস, টোন্টাকুইন, পার্সি প্লিজ, সালান্দেলা, ব্ল্যাকভেলোর, ককি বেলাউন্দে এবং মেরিনা কাপুর।   সারসংক্ষেপ  তথ্যচিত্রের নান্দনিকতা এবং সাংবাদিক, পরিবার, শৈশবের বন্ধু এবং অনুষ্ঠানের চরিত্রদের স্বীকারোক্তির মাধ্যমে, সানাক্সতাজিয়ার শৈশব, পারিবারিক ঘনিষ্ঠতা, বিনোদনের জগতে প্রবেশ, প্রেম এবং ড্র্যাগ কুইনকে ঘিরে থাকা গোপন বিষয়গুলি উন্মোচিত হবে।   অভিনেতা   নিজের নাম চরিত্রে সানাক্সতাজিয়া  জেলি রেতেগুই  কার্লোস কার্লিন  রেঞ্জো শুলার  গিসেলা পোন্সে দে লিওন  ফিওরেলা রদ্রিগেজ  মনিকা তোরেস  জানিয়ে চোকা মান্দ্রোস  আনাই পাদিলা  জাগালাদাস  মায়কল শো  হাভিয়েরা আরনিঞাস  টোন্টাকুইন  পার্সি প্লিজ  সালান্দেলা  ব্ল্যাকভেলোর  ককি বেলাউন্দে  মেরিনা কাপুর   মুক্তি  ২০২২ সালের ১৪ই জুলাই জয়েনাস-এ স্ট্রিমিংয়ের মাধ্যমে চলচ্চিত্রটির প্রিমিয়ার হয়। সমালোচনা লা রেপুবলিকা পত্রিকার মতে, "এই পেরুভীয় প্রামাণ্যচিত্রটি ড্র্যাগ কুইনকে ঘিরে সমাজে প্রচলিত পূর্বধারণা, দ্বিচারিতা ও গৎবাঁধা বিশ্বাস ভাঙার চেষ্টা করে। শ্লেষাত্মক ঢঙে, তীক্ষ্ণ হাস্যরস এবং প্রচুর ব্যঙ্গাত্মক উপাদানের মাধ্যমে আমরা এলজিবিটিআইকিউ+ সম্প্রদায়ের এই প্রবাদ প্রতীম ব্যক্তিত্বের জীবনে প্রবেশ করি। একই সময়ে, দেখা যাবে কীভাবে সমাজে থাকা বহু পূর্বধারণা ও গৎবাঁধা বিশ্বাস ভাঙার চেষ্টা করা হচ্ছে।"   তথ্যসূত্র   বিষয়শ্রেণী:২০২০-এর দশকের স্পেনীয় ভাষার চলচ্চিত্র বিষয়শ্রেণী:২০২২-এর হাস্যরসাত্মক চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
রাজীব বন্দ্যোপাধ্যায় (জন্ম ১৯৭৪) হলেন একজন ভারতীয় রাজনীতিবিদ যিনি পশ্চিমবঙ্গ সরকারের বন বিষয়ক মন্ত্রী হিসেবে দায়িত্ব পালন করেছেন। তিনি সেচ ও জলপথ (২০১১-২০১৮) এবং উপজাতি বিষয়ক ও পশ্চাৎপদ শ্রেণী (২০১৮-২০১৯) এর দায়িত্বে থাকা প্রাক্তন মন্ত্রী ছিলেন। তিনি ২০১১ এবং ২০১৬ সালে তৃণমূল কংগ্রেসের সদস্য হিসাবে ডোমজুর আসনের বিধায়ক হিসাবে পশ্চিমবঙ্গ বিধানসভায় নির্বাচিত হন। তিনি টিএমসি ছেড়ে ২০২১ সালে বিজেপিতে যোগ দিয়েছিলেন এবং বিজেপি থেকে ডোমজুর থেকে প্রতিদ্বন্দ্বিতা করেছিলেন। কিন্তু রাজীব ২০২১ সালে টিএমস প্রার্থী কল্যাণেন্দু ঘোষের কাছে ৪২০০০ ভোটের ব্যবধানে পরাজিত হন।  ২৯ জানুয়ারী, ২০২১ সালে তিনি ডোমজুর বিধানসভা কেন্দ্রের বিধায়ক পদ থেকে ইস্তফা দেন। পরদিন তিনি ভারতীয় জনতা পার্টিতে যোগ দেন।  তিনি ৩১ অক্টোবর ২০২১ সালে অল ইন্ডিয়া তৃণমূল কংগ্রেসে পুনরায় যোগদান করেন।   শিক্ষা  বন্দ্যোপাধ্যায় একজন স্নাতকোত্তর এবং ১৯৯৫ সালে আইআইএমই থেকে এমবিএ অর্জন করেন। এছাড়াও তিনি ১৯৯০ সালে সেন্ট জেভিয়ার্স কম্পিউটার সেন্টার থেকে কম্পিউটার অ্যাপ্লিকেশনে ডিপ্লোমা এবং ১৯৮৮ সালে সেন্ট জেভিয়ার্স কলেজ থেকে অনার্স গ্র্যাজুয়েট করেছেন।[ তথ্যসূত্র প্রয়োজন ]   তথ্যসূত্র    বহিঃসংযোগ    সদস্য তালিকা পশ্চিমবঙ্গ বিধানসভা        বিষয়শ্রেণী:হাওড়া জেলার ব্যক্তি বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম
উপতিষ্য নগর (সিংহলি: උපතිස්ස නුවර, উপতিস্স নুবর) শ্রীলঙ্কার প্রাক-অনুরাধাপুর যুগে তাম্রপর্ণী রাজ্যের দ্বিতীয় রাজধানী ছিল, এবং পরবর্তীতে নিজেই এক নতুন রাজ্যে পরিণত হয়েছিল, যা হয়ে উঠেছিল তাম্রপর্ণীর এক উত্তরসূরি রাজ্য এবং শ্রীলঙ্কার দ্বিতীয় সিংহলি রাজ্য। উপতিষ্য নগর রাজ্য (খ্রি:পূ: ৫০৫ - খ্রি:পূ: ৩৭৭) (কখনও কখনও বিজিতপুর নামেও পরিচিত) ছিল প্রাচীন শ্রীলঙ্কার দ্বিতীয় প্রশাসনিক কেন্দ্র। এটি বিজয়ের মৃত্যুর পর তার প্রধানমন্ত্রী উপতিষ্য দ্বারা প্রতিষ্ঠিত হয়েছিল যিনি রাজা হয়েছিলেন যখন বিজয়ের সিংহাসনের উত্তরাধিকারী এবং ভাগ্নে পাণ্ডুবাসুদেব উত্তর ভারত থেকে রাজ্যে আসছিলেন।  এটি পূর্ববর্তী রাজধানী তাম্রপর্ণী থেকে আরও সাত বা আট মাইল উত্তরে ছিল, যা বর্তমান পুত্তলমে অবস্থিত। নগরটি বিজয়ের অনুসারী ও বড়িষ্ঠ মন্ত্রী উপতিষ্য দ্বারা প্রতিষ্ঠিত হয়েছিল।  তার রাজত্বের শেষের সময়, রাজা বিজয়, যিনি একজন উত্তরাধিকারী নির্বাচন করতে সমস্যায় পড়েছিলেন, তাই সিংহপুরে তার পূর্বপুরুষদের নগরীতে একটি চিঠি পাঠান যাতে তার ভাই সুমিত্রকে রাজসিংহাসন-এর দায়িত্ব নেওয়ার জন্য আমন্ত্রণ জানানো হয়।  যাইহোক, চিঠিটি গন্তব্যে পৌঁছানোর আগেই বিজয় মারা গিয়েছিলেন তাই রাজতন্ত্রের স্থলাভিষিক্ত হন তার মুখ্যমন্ত্রী উপতিষ্য যিনি এক বছরের জন্য রাজা(উপরাজ) হিসাবে কাজ করেছিলেন।  তাম্রপর্ণী রাজ্যে অনুষ্ঠিত তাঁর রাজ্যাভিষেকের পর, তিনি এটিকে নিজের নাম দিয়ে ধারণ করে(উপতিষ্য নগর) আরেকটি রাজ্য নির্মাণ করেছিলেন। তাঁর রাজা থাকাকালীন, উপতিষ্য নতুন রাজধানী উপতিষ্য নগর প্রতিষ্ঠা করেন, যেখানে রাজ্যটি তাম্রপর্ণী রাজ্য থেকে স্থানান্তরিত হয়। বিজয়ের চিঠি পৌঁছলে সুমিত্র ইতিমধ্যেই তার পিতার স্থলাভিষিক্ত হয়ে তার দেশের রাজা হয়েছিলেন এবং তাই তিনি তার পুত্র পাণ্ডুবাসুদেবকে উপতিষ্য নগরের শাসন করতে পাঠান।   তথ্যসূত্র   বিষয়শ্রেণী:খ্রিস্টপূর্ব ৫০৫ বিষয়শ্রেণী:খ্রিস্টপূর্ব ৫০৪ বিষয়শ্রেণী:শ্রীলঙ্কার প্রাক্তন রাজধানী
স্যার আখালেক উর-রহমান চৌধুরী ব্রিটিশ হাই কোর্টে প্রথম বাংলাদেশি বংশোদ্ভূত বিচারপতি।http://www.prothomalo.com/bangladesh/article/1357716/‘নাইটহুড’-উপাধি-পেলেন-আখলাকুর-রহমান-চৌধুরী যুক্তরাজ্যের রানি প্রদত্ত সর্বোচ্চ সম্মানজনক ‘নাইটহুড’ উপাধিপ্রাপ্ত তৃতীয় বাঙালি।   জন্ম ও পরিবার  আখালেক উর-রহমান চৌধুরী ১৯৬৭ সালের ২৩ এপ্রিল যুক্তরাজ্যে জন্মগ্রহণ করেন। তাঁর পৈতৃক বাড়ি সিলেটের জকিগঞ্জেে। বাবা প্রয়াত আজিজুর রহমান চৌধুরী, মা সুলতানা চৌধুরী।   শিক্ষা  ১৯৮৮ সালে গ্লাসগো ইউনিভার্সিটি থেকে পদার্থবিজ্ঞানে স্নাতক, ১৯৯২ সালে ‘বার অ্যাট ল’ পাশ করেন।   কর্মজীবন  বাণিজ্য, কর্মসংস্থান ও তথ্য আইন বিশেষজ্ঞ আখালেক উর-রহমান চৌধুরী পররাষ্ট্র দফতর, প্রতিরক্ষা মন্ত্রণালয়, রাজস্ব বিভাগসহ যুক্তরাজ্য সরকারের বিভিন্ন বিভাগে আইন উপদেষ্টা হিসেবে কাজ করেছেন। ২০০৯ সালে আখালেক ‘রেকর্ডার’ হিসেবে নিয়োগ পান এবং ২০১৬ সালে তাকে ‘ডেপুটি হাইকোর্ট জজ’ হিসেবে নিয়োগ দেয়া হয়। ২ অক্টোবর ২০১৭ বাংলাদেশি বংশোদ্ভূত প্রথম কোনো ব্যক্তি হিসেবে যুক্তরাজ্যের হাইকোর্টে বিচারক হিসেবে নিয়োগ পান।   খেতাব   কুইন্স কাউন্সেল  নাইট   তথ্যসূত্র   বিষয়শ্রেণী:ব্রিটিশ বাংলাদেশী বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ ব্যারিস্টার বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ মুসলিম বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:নাইটস ব্যাচেলর
মোবারক হোসেন বাংলাদেশের নারায়ণগঞ্জ জেলার রাজনীতিবিদ যিনি তৎকালীন ঢাকা-২৮ ও নারায়ণগঞ্জ-৩ আসনের সংসদ সদস্য ছিলেন।   প্রাথমিক জীবন  মোবারক হোসেন নারায়ণগঞ্জ জেলার সোনারগাঁয়ের মোগরাপাড়া ইউনিয়নে জন্মগ্রহণ করেন।   রাজনৈতিক জীবন  মোবারক হোসেন মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৮ আসন থেকে সংসদ সদস্য নির্বাচিত হন। এর পর ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে নারায়ণগঞ্জ-৩ আসন থেকে সংসদ সদস্য নির্বাচিত হন। তিনি ১৯৯৫ সালে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৯৫-এ মৃত্যু বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ